kardosdrur/scandi-wiki huggingface dataset:
Amt Dänischer Wohld

Amt Dänischer Wohld er et amt i det nordlige Tyskland, beliggende i den nordøstlige del af Kreis Rendsburg-Eckernförde. Kreis Rendsburg-Eckernförde ligger i den centrale del af delstaten Slesvig-Holsten. Administrationen i amtet er beliggende i byen Gettorp ().
Amtet ligger på halvøen Jernved (Dänischer Wohld) i det sydøstlige Sydslesvig og afgrænses mod syd af Kielerkanalen.

Amt Dänischer Wohld blev oprettet i forbindelse med forvaltningsreformen 1. april 1970.

Kommuner i amtet 
 Felm
 Gettorp
 Lindaa
 Neudorf-Bornstein
 Ny Vittenbæk
 Ostorp
 Schinkel
 Tüttendorf

Eksterne kilder/henvisninger 

 Amt Dänischer Wohld

Dænischer Wohld
Jacob Bekenstein

Jacob David Bekenstein (hebraisk: יעקב בקנשטיין, født 1. maj 1947 i Mexico by, død 16. august 2015, Helsinki) var en mexikansk-israelsk teoretisk fysiker som bidrog til grundlæggelsen af termodynamikken til sorte huller og til andre aspekter ved forbindelsen mellem information og gravitation.

Udvalgte værker 
 J. D. Bekenstein, Information in the Holographic Universe. Scientific American, Volume 289, Number 2, August 2003, p. 61.
 J. D. Bekenstein and M. Schiffer, "Quantum Limitations on the Storage and Transmission of Information", Int. J. of Modern Physics 1:355-422 (1990).
 J. D. Bekenstein, "Entropy content and information flow in systems with limited energy", Phys. Rev. D 30:1669–1679 (1984) .

Eksterne henvisninger 
 Bekenstein's papers list at ArXiv with links to the full papers
Israel Prize Official Site - CV of Jacob Bekenstein (in Hebrew)

Fysikere fra Israel
Fysikere fra Mexico
Teoretiske fysikere
Astronomer
Personer fra Mexico City
Julian Bond

Horace Julian Bond (14. januar 1940 - 15. august 2015) var en amerikansk social aktivist, leder i Borgerrettighedsbevægelsen, politiker, professor og forfatter. Mens han studerede ved Morehouse College i Atlanta, Georgia, i de tidlige 1960'ere, hjalp han med at etablere The Student Nonviolent Coordinating Committee (SNCC).

Bond blev valgt som repræsentant fire gange hos Georgia House of Reprensentation og senere seks gange som senator af staten Georgia, han sad sammenlagt i begge kamre i 20 år. Fra 1998 til 2010, var han formand for "National Association for the Advancement of Colored People" (NAACP) og den første præsident fra "The Southern Poverty Law center".

Eksterne henvisninger 
 Julian Bond  på NAACP
 

 Oral History interview med Julian Bond fra Oral Histories of the American South
 Julian Bond på American University
 One Person, One Vote Profile 

Politikere fra USA
Afroamerikanere
Borgerrettighedsbevægelsen
Eduardo Guerrero

Eduardo Guerrero (født 4. marts 1928 i Salto i provinsen Buenos Aires, død 17. august 2015) var en argentinsk roer, som blev olympisk mester under Sommer-OL 1952 i Helsinki. Sammen med Tranquilo Capozzo vandt han dobbeltsculler foran de sovjetiske roere Georgij Zjilin og Igor Jemtsjuk.

OL-medaljer
1952  Helsinki -  Guld i roning, dobbeltsculler

Eksterne henvisninger 
 Eduardo Guerrero  – Profil og OL-resultater på sports-reference.com.

Roere fra Argentina
Olympiske mestre fra Argentina
Medaljevindere ved sommer-OL 1952
Deltagere ved sommer-OL 1952
Roere ved sommer-OL 1952
Gå med i lunden

"Gå med i lunden" er en dansk sang lanceret i filmen Odds 777 fra 1932. Sangen har tekst af Børge og Arvid Müller og musik af Kai Normann Andersen og blev i filmen sunget af Liva Weel.

Sangteksten 

I Odds 777 spiller Liva Weel køkkenpigen Hansy Hansen, der ved en tilfældighed vinder en mindre formue på hestevæddeløb og efterfølgende forvandler sig til en 'konsulinde Hansy', der for pengene indlogerer sig på et badehotel og her møder den pæne godsejer Rosen (Emanuel Gregers), som hun forelsker sig, hvilket ser ud til at være gensidigt. Hansys penge slipper imidlertid op, og hun bliver på et tidspunkt i stedet sangerinde i Bakkens Hvile. Her synger hun den muntre "Gå med i lunden", som fremføres i traditionel stil og fællessang på tredje udgave af omkvædet.

Sangen består af to korte vers og et todelt omkvæd, der fremføres henholdsvis to og tre gange, så strukturen bliver A-B-C-A-B-C-B. Verset er på fem linjer, mens B-stykket med titellinjen ("Gå med i lunden, så spidser vi munden") har seks linjer (med rimene a-a-b-c-c-b). C-stykket er sammensat på samme måde som B-stykket, idet 2. og 5. linje nærmest fungerer som ekkoer af 1. og 4. linje ("der er kun dig og mig / mig og dig"), inden stykket afsluttes med tre ekstra linjer i form af de første linjer fra B-stykket. Det har den fordel i scenen, at publikum kommer til at kende disse linjer, så de kan synge med til sidst.

Indholdsmæssigt opfordrer sangen til at udnytte sommernatten og gå ud og hygge sig i skoven med hinanden uden at være for blufærdig.

Melodi 
Kai Normann Andersens melodi er holdt i en munter tone i et toneleje, der muliggør fællessangen på omkvædet. Som et lille raffinement er ekkolinjerne i C-stykket lagt på korte noder, som understreger ekkoet.

Melodien til "Gå med i lunden" er en af de 12 Andersen-sange, der kom med i kulturkanonen.

Andre versioner  
"Gå med i lunden" er måske en af Andersens mest populære melodier, og sangen er lavet i et utal af coverversioner. Anne Linnet indspillede sangen til Pige træd varsomt (1995), og Peter Vesth gjorde tilsvarende på Den glade plade (2007). Der findes flere jazz-udgaver af sangen, heriblandt en med Sinne Eeg fra albummet Kun en drøm (2008),  Liller har indspillet den i flere udgaver, inklusiv en med Papa Bues Viking Jazzband, og Per Gade lavede en instrumentaludgave til Gade Stief Johansen (2008). Endelig har flere kunstnere indlagt dele af sangen i forskellige potpourrier, blandt andre Susse Wold, Grethe Sønck, Bodil Udsen, Bo Bendixen samt Johnny Reimar på en af hans mange party-plader fra 1970'erne.

Referencer 

Sange fra Danmark
Sange af Kai Normann Andersen
Kulturkanonen
VM i badminton 2010

VM i badminton 2010 var det 18. VM i badminton afholdt af Badminton World Federation. Mesterskabet blev afviklet i Stade Pierre de Coubertin i Paris, Frankrig i perioden 23. - 29. august 2010. Frankrig var VM-værtsland for første gang.

Medaljevindere

Medaljetabel

Kilder 
 Tournament Software - YONEX BWF WORLD CHAMPIONSHIPS 2010

Noter 

Sport i 2010
2010
Radola Gajda

Radola Gajda, eller Rudolf Geidl, (født 14. februar 1892, død 15. april 1948) var en tjekkoslovakisk militærmand og politiker.

Ved udbruddet af 1. verdenskrig deltog Gajda som feltskær på den østrigske front mod Serbien, men sympatiserede med den tjekkiske frihedsbevægelse og det lykkedes ham i 1916 at flygte til Rusland via Korfu, hvor han i russisk tjeneste kæmpede mod centralmagterne.

I Ukraine til de tjekkoslovakiske legioner og deltog som brigadechef i den sibiriske socialdemokratiske revolution, hvor han avancerede til general og øverstkommanderende for Jekaterinburg-området. Gajda gik senere over til den kontrarevolutionære general Aleksandr Koltjak, men ragede 1919 uklar med denne.

Efter, at en revolte i Vladivostok vendt mod Koltjak mislykkedes, måtte Gajda flygte. Via Japan kom han tilbage til Tjekkoslovakiet. Her blev han efter sin hjemkomst i 1924 udnævnt til chef for den generalstaben. I 1926 blev han anklaget for at have solgt militære hemmeligheder til bolsjevikkerne. Han blev dømt for højforræderi og degraderet.

Senere forsøgte Gajda at blive rehabiliteret, og var en af de ledende inden for Tjekkoslovakiets fascistiske parti. Gajda skrev sine memoirer i 1923.

Kilder 
 Svensk uppslagsbok, Malmö 1932

Eksterne henvisninger 
 

Politikere fra Tjekkoslovakiet
Delta Caeli

Delta Caeli (δ Cae / δ Caeli) er en stjerne i stjernebilledet Mejslen. Delta Caeli er en blå-hvid kæmpe med en størrelsesorden på +5,07 og den ligger cirka 711 lysår fra Jorden.

Individuelle stjerner i Mælkevejen
Thomas Walgensten

Thomas Rasmussen Walgensten eller Walgensteen, eller "Thomas Erasmi Gotlandus" som han kaldtes da han dimitteredes fra Viborg Skole (født omkring 1627 i Vallstena sogn på Gotland, død 1681) var fysiker og den sidste danske landsdommer på Gotland under besættelsen 1676-1677 (under Skånske Krig). Gotland hørte frem til 1645 (Freden ved Brömsebro) til Danmark. 

I årene 1657–58 studerede han på Universiteit Leiden.

Hans familie levede ved Lilla Bjerge gård i Vallstena. Hans bedstefar var tingsdommer og faren var det muligvis også, men han blev henrettet for at have begået tyveri. Thomas Walgensten blev gift første gang med Magdalene Jacobsdatter som var født på Gotland, og anden gang med Birgitte Jacobsdatter Mandix, formodentlig født og død i Danmark. Efter sin mands død skænkede hun hans bibliotek til den danske konge, Christian V.

Walgensten var ophavsmand til den første rigtigt anvendelige projektor, kaldet Laterna magica. Han demonstrerede apparatet i Paris (1664), Lyon (1665), Rom (1665-66), og København (1670).

Referencer

Eksterne links 
 
 
 Mysteriet med den magiska lyktan 
 Athanasius Kirchers beskrivning av den magiska lyktan från 1671 
 A history of the magic latern 
 Thomas Walgensten i Gotländskt Arkiv

Fysikere fra Danmark
Opfindere fra Danmark
Danskere i 1600-tallet
Atmosphere-Space Interactions Monitor

Atmosphere-Space Interactions Monitor (ASIM) er et projekt under dansk ledelse, der gennemføres af Den Europæiske Rumorganisation (ESA).

Herunder vil der blive placeret kameraer samt x-ray- og gamma-ray-detektorer på den Den Internationale Rumstation (ISS), som skal foretage observationer af den øvre del af atmosfæren (i stratosfæren og mesosfære op til 100 km), og herunder lokalisere og registrere sprites, jets og elvere samt terrestriske gamma-ray flashes i tilknytning til lyn og tordenvejr. Der er forhåbninger om at målinger fra rummet af disse fænomener kan bidrage til en større forståelse af denne del af atmosfæren.

ASIM-instrumenterne blev placeret på Columbusmodulet på Den Internationale Rumstation i 2018 (udskudt fra den oprindelige beslutning om at fortage placeringen i 2014). Den danske rumfartsteknologiske virksomhed Terma varetager den tekniske del af projektet for ESA mens DTU Space (National Space Institute) fra Danmarks Tekniske Universitet varetager den videnskabelige ledelse af projektet (hvori også DMI, Aalborg Universitet og Niels Bohr Instituttet indgår).

Under den indledende del af projektet foretog den danske astronaut Andreas Mogensen omfattende fotograferinger fra Den Internationale Rumstation under sit ophold her fra begyndelsen af september 2015.

Referencer

Eksterne henvisninger 
 ASIM - Klimaobservatorium i rummet  - fra www.space.dtu.dk
 ASIM: Atmospheric monitoring of blue jets, sprites and elves - recent studies fra www.esa.int

Den Internationale Rumstation
ESA
Gustav Dyekjær Giese

Gustav Dyekjær Giese (født 15. juli 1993 på Frederiksberg) er en dansk skuespiller, som er bedst kendt for sine roller i Nordvest og 9. april.

Biografi 
Han afsluttede i 2012 sin studentereksamen. I 2013 fik han sin skuespillerdebut i Michael Noers ungdoms- og gangsterdrama Nordvest, hvor han spillede den 18-årige indbrudstyv Casper, som kommer på tværs af en indvandrer-bandeleder, og senere nogle rockerrelaterede personer. I filmen spillede han desuden over for sin lillebror, Oscar Dyekjær Giese. Nordvest blev modtaget med gode anmeldelser og solgte 97.452 billetter i biograferne. Desuden blev han også Robert-nomineret i kategorien ’Bedste mandlige hovedrolle’, men tabte til Mads Mikkelsen for sin rolle i Jagten.

Derudover har han medvirket i Når dyrene drømmer (2014), 9. april og I dine hænder (2015). og i Perfekte steder (2017)

Privat 
Han er søn af filmklipper Morten Giese og producer Maja Dyekjær. Han har tidligere dannet par med Caroline Lindeneg ( - 2016), som lægger stemme til flere børnefilm.

Filmografi 
 Nordvest (2013)
 Når dyrene drømmer (2014)
 Heartless (tv-serie, 2014)
 9. april (2015)
 I dine hænder (2015)
 King (kortfilm, 2015)
 Sommeren '92 (2015)
 Perfekte Steder (tv-serie, 2017)
 Et bedre liv (2019)
 De forbandede år (2020)

Referencer

Eksterne henvisninger 
 

Personer fra Frederiksberg 
Skuespillere fra Danmark
Frakke

En frakke eller en overfrakke er en jakke, der går ned over knæet. Den er beregnet det yderste stykke overtøj. Frakker bliver hovedsageligt brugt om vinteren for at holde varmen. Frakker er ofte fremstillet i varme materialer som uld eller pels.

Historie 

I mange lande er frakker båret i århundrede. Ofte er det en formel beklædning, for enten at give status eller som del af en professionel eller militær uniform. I 1600-tallet blev overfrakken frem stillet på mange måder for forskellige klasser.

I Vesten har frakkens overordnede profil ikke ændret sig synderligt i lang tid: I regencyæraen var det moderne at have figursyet tøj med syninger i taljen og et stort skøde som i diplomatfrakken. Det ændrede sig langsomt til et løsere snit i victoriatidens mode, som det ses i chesterfieldfrakken. Indtil da var de fleste frakker dobbeltradede, mens chesterfielden og lignende frakker blev lavet både  dobbelt- og enkeltradede.

I moderne tid er frakkerne blevet kortere, og nogle stopper over knæet. De dobbeltradede frakker er blevet mindre udbredte.

Militær brug af frakker 

Overfrakker er brugt i militæret siden 1700-tallet særligt om vinteren som Napoleons kampagne i Rusland. Under første verdenskrig blev overfrakker populære i form af trenchcoaten.

Hæren bruger typisk enkeltradede (kapper) overfrakker, mens flåden bruger dobbeltradede. Frakker fortsatte som kampuniform til 1940'erne og 50'erne, hvor de blev anset for upraktiske. I kolde land som  USSR blev de brugt, til mere effektive tekstiler og syntetiske fibre blev tilgængelige.

Et forsøg på at introducere militæruniformer i varme syntetiske fibre i Rusland 2008-2011 resulterede i at mange soldater fik forfrysninger og lungebetændelse.

Eksempler på frakker

De mest almindelige historiske frakker i kronologisk orden:

Se også 
 Jakke

Referencer
Vuokko Rehn

Vuokko Kaarin Päivikki Rehn (født Valjakka 24. maj 1938 i Mikkelin maalaiskunta (S:t Michels landskommun), død 13. september 2011 i Mikkeli) var en finsk politiker (centerpartist). Hun var mor til Olli Rehn og hørte til Centerns liberale fløj. Hun var medlem af Finlands rigsdag 1995–1999 og byrådsmedlem i Mikkeli 1993–2010. I kommunalpolitiken var hendes væsentligste indsats perioden som byrådsformand.

Vuokko Rehn aflagde kandidateksamen i humaniora og arbejdede først som engelsk- og svensklærer inden hun gik over til den private sektor, nemlig familiefirmaet Mikkelin Autotarvike, hvor hun arbejdede sammen med sin mand Tauno Rehn. Familien Rehn drev selskabet som solgte bildele frem til år 2006. Vuokko og Tauno Rehn fik to børn. Datteren Sirpa omkom år 1987 i en bilulykke.

Referencer

Eksterne links 
 Riksdagsmatrikel (finsk)

Personer fra Mikkeli
Politikere fra Finland
Bodagrottorna

Bodagrottorna er et hulesystem og naturreservat i Hudiksvalls kommun i Hälsingland.

De er Europas længste grundfjeldshuler og ligger i nærheden af Iggesund. Bodagrottorna har cirka 2.600 m gange og sine steder er der gange og sale i tre etager.
Området er siden 1989 beskyttet som naturreservat. Reservatet omfatter blot 4 hektar. Hulesystemets store indgang, Fläckgrottan, er relativt let at nå mens andre dele er mere svært tilgængelige.

Kilder 
 Länsstyrelsen, naturreservat Bodagrottorna

Grotter i Sverige
Naturreservater i Sverige
Kanivreservoiret

Kanivreservoiret (, ) er et vandreservoir på Dnepr, opkaldt efter byen Kaniv i Ukraine, som er beliggende i Kyiv og Tjerkasy oblast. Reservoiret blev skabt i 1972 ved opførelsen af Dnepr vandkraftværket.

Reservoiret har et areal på 675 km², er 162 km langt, har en gennemsnitlig bredde på maksimalt 5 km , og har en gennemsnitlig dybde på 4,4 meter. Den samlede vandmængde er 2,6 km³.

De økonomiske fordele ved Kanivreservoiret har været debateret voldsomt. Ved oprettelsen af reservoiret blev en masse værdifuld landbrugsjord oversvømmet, og processen med genbosættelse var dyr og vanskelig. Værdien af elproduktionen fra vandkraftværket kan næppe nok forrente omkostningerne ved etablering og alle kompensere for alle skaderne forårsaget af oprettelsen af reservoiret.

Vandkraftværket har en installert effekt er 444 MW og producerer 0,972 TWh per år. Reservoiret benyttes i øvrigt til besejling og kunstvanding.

Billeder

Referencer

Eksterne henvisninger 

Reservoirer på Dnepr
Etableret i 1972
Kyiv oblast
Tjerkasy oblast
Five Guys

Five Guys er en fastfood restaurantkæde med fokus på hamburgere, hotdogs og pommes frites med hovedkvarter i Lorton, Virginia. Den første Five Guys restaurant åbnede i 1986 i Arlington, Virginia, og mellem 1986 og 2001 blev kæden udvidet til fem lokaliteter spredt gennem Washington, DC metro område.

I begyndelsen af 2003 begyndte kæden franchising, hvilket åbnede dørene til en hurtig ekspansion. På halvandet år solgte kæden over 300 franchisesteder. I 2012 havde Five Guys over 1.000 steder åbne i hele USA og Canada og over 1.500 steder under udvikling. Fra 2012 var virksomheden den hurtigst voksende fastfood-kæde i USA med en 32,8% stigning i salget fra 2010 til 2011.

Fastfoodrestaurantkæder fra USA
Etableret i 1986
Sjamil

Imam Sjamil (; ; ; ; også stavet Shamyl, Schamil, Schamyl og Shameel; født 26. juni 1797, død 4. februar 1871) var en avarisk politisk og religiøs leder af de muslimske stammer i det Nordlige Kaukasien. Han var en af lederne af den anti-russiske modstand i Kaukasuskrigene og var den tredje Imam i Kaukasiske Imamate (1834–1859).

Referencer

Eksterne henvisninger 

Muslimer
Sharia
Kaukasuskrigene
Russiske krige
Kamjanskereservoiret

Kamjanskereservoiret (, ) er et vandreservoir på Dnepr, opkaldt efter byen Kamjanske i Ukraine, som er beliggende i Kirovohrad, Poltava og Dnipropetrovsk oblast. Reservoiret blev skabt i 1963-65 ved opførelsen af Dniprodzerzjynsk vandkraftværket.

Reservoiret har et areal på 567 km², er 140 km langt, har en bredde på maksimalt 20 km, og har en gennemsnitlig dybde på 4,3 meter. Den samlede vandmængde er 2,45 km³.

I forbindelse med opførelsen af vandkraftværke blev mange beboere forflyttet. De fleste af dem fik senere nybyggede lejligheder af den sovjetiske stat på bredden af det nydannede reservoir.

Vandkraftværket har en installert effekt er 352 MW og producerer 1,328 TWh per år. Ud over elproduktion benyttes reservoiret benyttes til rekreation og fiskeri. Byerne Horisjni Plavni og Verkhnjodniprovsk på bredden af Kamjanskereservoiret.

Billeder

Referencer

Eksterne henvisninger 

Reservoirer på Dnepr
Etableret i 1972
Kirovohrad oblast
Poltava oblast
Dnipropetrovsk oblast
Boris Rabinowitsch

Boris Rabinowitsch (født 16. august 1925, død 13. august 2015 i Valby) var en dansk jazzkritiker.

Baggrund 
Rabinowitsch blev født ind i en jødisk familie i Hamborg og havde tre søskende. Hans forældre var flygtet til Tyskland fra Rusland efter revolutionen i 1917. I 1939 flygtede familien atter: Moderen og børnene tog til Danmark, mens Boris Rabinowitsch' far søgte mod Frankrig. Familien boede på Frederiksberg, og herfra gik flugten i 1943 videre til Sverige. Boris og to søskende kom over med en båd fra Kastrup; moderen med en anden båd et par nætter senere.

Boris Rabinowitsch gik i en svensk skole i en forstad til Göteborg, hvor en af hans klassekammerater var Dan Morgenstern, der også var flygtet med sin familie fra Danmark, men som efter Sverige kom til USA, hvor han opnåede at blive chefredaktør på jazztidsskriftet Down Beat og senere leder af jazzfakultetet på Rutgers University i New Jersey. Han skulle blive en livslang ven for Rabinowitsch.

Tidligt havde Rabinowitsch været tiltrukket af klaveret, da hans moder var en habil pianist, og i Hamborg havde han fået færten af dansemusik og jazz. I Sverige tjente han lidt som jazzpianist. Hjemvendt til Danmark kom han i murerlære, men hans dårlige forhold til sin mester førte ham væk fra denne beskæftigelse. I stedet blev han reklametegner med speciale i skrifttyper, hvilket han var til 1990.

Allerede fra 1950'erne virkede Rabinowitsch halvprofessionelt som pianist i flere af datidens jazzgrupper. Han havde mange fagfæller, blandt andet skuespillereleven Jørgen Ryg og den arkitektstuderende Max Brüel. Han begyndte at skrive anmeldelser i Musikrevy og Jazzårbogen, og 1966 afløste han Jørgen Leth som jazzanmelder på Politiken, hvilket han var til sin død.

Som anmelder var han tro mod instrumenterne og kritisk over for elektrisk forstærkning. Han bevarede en stor integritet og fraterniserede sjældent med musikerne ved de koncerter, som han anmeldte.

Kilder 
 "Nekrolog: Publikums ambassadør er død", Politiken.dk, 14. august 2015

Musikkritikere fra Danmark
Jazzpianister fra Danmark
Journalister ved Politiken
Jøder fra Danmark
Jøder fra Tyskland
Danskere i 1900-tallet
Danskere i 2000-tallet
Henny Tscherning

Henriette (Henny) Tscherning (født Schultz den 5. marts 1853 i København, død 6. august 1932 i samme sted) var en dansk sygeplejerske og fagforeningsformand.

Familie og opvækst 
Som datter af Anna Margrethe Ipsen (1833-1903) og postinspektør Theodor Schultz (1822-83), voksede hun op i et velstillet Københavnsk embedsmandshjem. Henny var den ældste af 10 børn og brød med familietraditionen om at døtrene blev oplært til at føre en husholdning.

Sygeplejerske 
Da hun var 24 gik hun i gang med at uddanne sig til sygeplejerske selvom det på dette tidspunkt var et fag med meget lav socialt status. Hun blev uddannet på den nyoprettede uddannelse på Kommunehospitalet og blev i 1878 elev på medicinsk afdeling under overlæge Andreas Brünniche og plejemoder Margrethe Bahnson. Efter kort tid blev hun udnævnt til ledende sygeplejerske, plejemoder, på en kirurgisk afdeling under overlæge Valdemar Holmer. 

I sin tid som sygeplejerske arbejdet Henny for at ensrette sygeplejeuddannelsen. Hun blev bl.a. inspireret af Florence Nightingales uddannelsesmodel på en studietur i 1883 til St. Thomas’ Hospital i London. Hun satte fokus på sygeplejerskens faglige kvalifikationer og menneskelige egenskaber og synliggjorde dem som en uundværlig gruppe i sundhedssektoren. 
Efter hun giftede sig i 1886 opgav hun karrieren for en stund, men genoptog den i 1899 da hun blev valgt ind som Dansk Sygeplejeråds første formand.

Ægteskab og børn 
Henny blev 7. august 1886 gift med professor og kirurg Eilert Adam Tscherning (5. maj 1851 i København - 4. maj 1919 samme sted). Ægteskabet betød at hun blev nødt til at opgive sit erhverv som sygeplejerske og hellige sig mor og husmor rollen. Sammen havde de fire børn: Ellen Meggy (1887), Anton Frederik (1888), Karen (1890), Gudrun (1893) og plejebarn: Eilert Andreas Frederik (1885) som var søn af Eilerts lillebror Johan Andreas.  Ægteskabet blev opløst i 1909.

Fagforeningsformand 
I 1899 blev Henny opfordret til at stille op som formandskandidat i det nyligt stiftede Dansk Sygeplejeråd (DSR). Hun var efterfølgende formand i 28 år frem til 1927. Hendes mærkesager var en systematisk treårig sygeplejerskeuddannelse og statsautorisation af sygeplejersker i en tid, hvor alle kunne kalde sig og virke som sygeplejerske.

Henny var med i Kvindetogets delegation til regeringen og rigsdagen den 5. juni 1915. 

Hun var derudover formand for International Council of Nurses i perioden 1915 til 1922 og var dermed ansvarlig for at holde rådet samlet igennem i 1. verdenskrig. Efter krigen samlede hun igen rådets ledere til i 1922 i København for at fortsætte organiseringen af verdens sygeplejersker. Nu blev hun efterfulgt af finske Sophie Mannerheim som formand.

Bibliografi 
 ''Om spæde Børns kunstige Ernæring efter den Soxhletske Metode" (1891)

Referencer

Eksterne henvisninger 
 Henny Tscherning  på DSR hjemmesiden
 Henny Tscherning på Kvinfo.dk (Dansk Kvindebiografisk Leksikon)

Politisk involverede personer fra Danmark
Danskere i 1800-tallet
Danskere i 1900-tallet
Personer i Dansk Kvindebiografisk Leksikon
Personer i Dansk Biografisk Leksikon